Mervel a reas abalamour d ' un c ' hrign - bev en e vouzelloù , ha lod brasañ e oberennoù a chomas diembann . En e destamant e c ' houlenne digant Robert H . Barlow , unan eus e genskriverien , lakaat embann ar peurrest eus e oberenn . Met ne reas ket kemend - se Barlow , war - bouez un destenn nemetken , bet embannet e 1938 . Ar gefridi a voe adkemeret gant August Derleth ha Donald Wandrei , mignoned da Lovecraft , hag a laboure ivez evit Weird Tales . Asambles e kroujont an ti - embann anvet Arkham House , gant ar pal lakaat embann oberennoù Lovecraft . A - drugarez dezho neuze e voe skrignet skridoù HPL , hag e tizhas ur berzh n ' en doa biskoazh anavezet pa voe bev .